Public procurement notice: Contract Notice
Published: 2024-01-02
Buyer: MVM Partner Energiakereskedelmi Zártkörűen Működő Részvénytársaság
Country: HU
Region: HU110
Contract type: Services
Procedure: Open procedure
CPV classification: 72230000: Custom software development services | 72240000
Submission deadline: 2024-02-05
Award criteria: quality, price

Technical requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, aki a Kbt. 62.§ (1)-(2) bekezdésben meghatározott kizáró okok hatálya alatt áll. 

A kizáró okok fenn nem állását ajánlattevőnek a 321/2015.(X.30.) Korm. rendelet (a továbbiakban: 321. Kr.) 1.§ (1)-(5) és (7), (9) bekezdése, 2.§ (1), (4) bekezdése, 3.§, 4.§ (1), (1a), (1b), (3) és (4) bekezdése, 6-8.§ és 10.§-a, valamint a 12-16.§-a szerint kell igazolnia:
- az ajánlat benyújtásakor - az előzetes ellenőrzés körében - a Kbt. 67. § (1) bekezdésének megfelelően, az egységes európai közbeszerzési dokumentum (EEKD vagy ESPD) benyújtásával kell előzetesen igazolnia, hogy nem tartozik a Kbt. 62.§ (1)-(2) bekezdéseinek hatálya alá. Az ESPD-t a 321. Kr. 4.§-ának (1), (1a), (1b), (3) és (4) bekezdése alapján kell kitölteni;  
- majd a Kbt. 69. § (4) bek. szerinti vizsgálat során - az Ajánlatkérő felhívására – az ajánlattevőknek a kizáró okok fenn nem állásáról a 321. Kr. 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő a felhívásban előírt kizáró okok előzetes igazolására vonatkozóan az ESPD-be foglalt nyilatkozatot veszi figyelembe az előzetes igazolási kötelezettség teljesítésére.
Ajánlatkérő felhívja a figyelmet a Kbt. 63. (3) bekezdésében, a 69.§ (5)-(7), és (9)-(11a), (13)-(14) bekezdésében foglaltakra. Az ESPD-t a 321.Kr. 3–7. §-ai szerint kitöltve, az EKR-ben kell csatolni az ajánlathoz. Ajánlatkérő felhívja az ajánlattevő figyelmét a 321.Kr. 3. § (3) és (5) bekezdéseiben foglaltakra. 

Amennyiben az ajánlattevő valamely korábbi igazolás figyelembevételét kívánja, úgy nyilatkozatának tartalmaznia kell az érintett közbeszerzési eljárás és a korábban benyújtott érintett igazolás(ok) egyértelmű megjelölését oly módon, hogy azok a megjelölés alapján egyértelműen beazonosíthatóak legyenek.

Ajánlatkérő felhívja a figyelmet a Kbt. 64. §-ában foglalt öntisztázás jogintézményére. 

Ajánlattevőnek az ajánlatában nyilatkoznia kell, hogy van-e folyamatban változásbejegyzési eljárása a cégbíróság előtt és folyamatban lévő változásbejegyzési eljárás esetében már az ajánlatához köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A folyamatban lévő változásbejegyzési eljárásról nemleges tartalommal is nyilatkozni szükséges. [321.Kr. 13. §] 

Az ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. § (1)-(2) bekezdése szerinti kizáró okok hatálya alá eső alvállalkozót. A nyilatkozatot akkor is be kell nyújtani, ha Ajánlatkérő az eljárásban nem írta elő a már ismert alvállalkozók megnevezését. [Kbt. 67. § (4) bekezdés] 

Az alkalmasság igazolásában részt vevő alvállalkozó vagy más szervezet vonatkozásában csak az ESPD-t kell benyújtani a Kbt. 62. §-ában foglalt kizáró okok hiányának igazolására. [321.Kr. 15. § (1) bekezdés] 

A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Ajánlatkérő – ellenkező bizonyításig – az adat valóságtartalmát az ajánlattevő erre vonatkozó külön nyilatkozata nélkül vélelmezi. [321. Kr. 1. § (7) bek]. 

Ajánlatkérő kizárja az eljárásból azon ajánlattevőt, alvállalkozót és alkalmasság igazolásában részt vevő gazdasági szereplőt, akivel szemben a kizáró okok az eljárás során következnek be. [Kbt. 74. § (1) bekezdés b) pont] 

Ajánlatkérő hivatkozik a 321. Kr. 18. § (1) bekezdésben foglaltakra.
A Kbt. 62.§ (1)-(2) bekezdésben és a 321. Kr.1. § - 16. §-ban meghatározott szabályok szerint (részletesen ld. a szöveges kiegészítést a Tisztán nemzeti kizáró okoknál).
A Kbt. 62.§ (1)-(2) bekezdésben és a 321. Kr. 1. § - 16. §-ban meghatározott szabályok szerint (részletesen ld. a szöveges kiegészítést a Tisztán nemzeti kizáró okoknál).
Vállalkozási keretszerződés keretében az Ajánlatkérő ETRM – Energy Trade Risk Management rendszerével kapcsolatosan felmerülő fejlesztési, módosítási igények megvalósítása (2024-2028)
A követelmény:

P.1) A szerződés teljesítésére alkalmasnak minősül az ajánlattevő (közös ajánlattevő), ha a letelepedés helye szerinti irányadó számviteli jogszabálynak megfelelően elkészített, a felhívás feladásának napját megelőző utolsó 3 lezárt üzleti év beszámolója alapján az adózott eredménye legfeljebb egy évben volt negatív. Amennyiben ajánlattevő önálló és konszolidált pénzügyi beszámoló adatokkal is rendelkezik, úgy Ajánlatkérő az ajánlattevő önálló számviteli jogszabályok szerinti éves beszámolójának adózott eredményét vizsgálja. 

A P.1) pont tekintetében, ha Ajánlatkérő által kért beszámoló a céginformációs szolgálat honlapján megismerhető, a beszámoló adatait az Ajánlatkérő ellenőrzi, a céginformációs szolgálat honlapján megtalálható beszámoló beküldése nem szükséges. 

Amennyiben az ajánlattevő a P.1) pont szerinti irattal azért nem rendelkezik, mert az előírt időszak után kezdte meg működését, akkor Ajánlatkérő akkor minősíti alkalmatlannak az ajánlattevőt, ha a működési ideje alatt elért – általános forgalmi adó nélkül számított – közbeszerzés tárgyából (informatikai rendszerfejlesztés) származó árbevétele nem éri el összesen a 100 000 000,- HUF-ot. 

Amennyiben az ajánlattevő a P.1) szerinti valamely irattal azért nem rendelkezik, mert olyan jogi formában működik, amely tekintetében a beszámoló benyújtása nem lehetséges, az e ponttal kapcsolatban előírt alkalmassági követelmény és igazolási mód helyett bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében a beszámoló benyújtása nem lehetséges és tájékoztatást kérni az e ponttal kapcsolatban előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról. 

Közös ajánlattétel esetén a P.1) pont szerint alkalmassági követelménynek elegendő, ha csak az egyik közös ajánlattevő megfelel. Amennyiben az ajánlattevő a P.1) pont szerinti irattal azért nem rendelkezik, mert az előírt időszak után kezdte meg működését, akkor az árbevétel kapcsán a P.1) pont szerint alkalmassági követelménynek közös ajánlattevők együttesen is megfelelhetnek.

Az igazolási mód:

A 321. Kr. 1. § (1) bekezdése és 5. § (1) bekezdése alapján valamennyi ajánlattevőnek  az ajánlatában a 321. Kr. II. Fejezetének megfelelően, az ESPD benyújtásával kell előzetesen igazolnia, hogy megfelel az előírt alkalmassági követelményeknek. Ajánlatkérő elfogadja a Kbt. 67. § (2) bekezdése, valamint a 321. Korm. rendelet 2. § (5) bekezdése alapján az ajánlattevő egyszerű nyilatkozatát az ESPD IV. része vonatkozásában. (Ajánlattevőnek az ESPD IV. rész α szakaszát kell kitöltenie, a IV. rész további (A-D) szakaszait nem.) 

A Kbt. 69.§ (4) bekezdése alapján, az eljárás eredményéről szóló döntés meghozatalát megelőzően Ajánlatkérő az értékelési szempontokra figyelemmel legkedvezőbbnek tekinthető – vagy Ajánlatkérő döntése esetén a második legkedvezőbb –  ajánlattevőt megfelelő határidő tűzésével felhívja az alkalmassági követelmények tekintetében a közbeszerzési dokumentumokban előírt igazolások benyújtására.

A Kbt. 65. § (1) bekezdés a) pontjára figyelemmel, a 321. Kr. 19. § (1) bekezdés b) pontja szerint ajánlattevő nyújtsa be a letelepedés helye szerinti irányadó számviteli jogszabálynak megfelelően elkészített, a felhívás feladásának napját megelőző utolsó 3 lezárt üzleti évre vonatkozóan a számviteli jogszabályoknak megfelelő beszámolóját. 

Ha az Ajánlatkérő által kért beszámoló a céginformációs szolgálat honlapján megismerhető, a beszámoló adatait az ajánlatkérő ellenőrzi, a céginformációs szolgálat honlapján megtalálható beszámoló beküldése nem szükséges. 

Amennyiben az ajánlattevő a P.1) pont szerinti irattal azért nem rendelkezik, mert az előírt időszak után kezdte meg működését, az alkalmasságát a közbeszerzés tárgyából (informatikai rendszerfejlesztés) származó árbevételről szóló nyilatkozattal jogosult igazolni. Az alkalmasság igazolásának részletes szabályait - figyelemmel a Kbt. 65. § (2) bekezdésére - a Közbeszerzési dokumentumok tartalmazza. Ajánlatkérő felhívja a figyelmet a 321. Kr. 19. § (7) bekezdésében foglaltakra. Ajánlatkérő hivatkozik a Kbt. 65.§ (6) – (8) és (11) bek.-re, valamint Kbt. 69.§ (11a) bek.-re.

Ajánlatkérő a felhívásban előírt alkalmassági feltételek előzetes igazolására vonatkozóan kizárólag az ESPD-be foglalt nyilatkozatot veszi figyelembe az előzetes igazolási kötelezettség teljesítésére.


Winner: Közbeszerzési Hatóság